# Սենեգալ[խմբագրել | խմբագրել կոդը]

Անվան այլ կիրառումների համար տե՛ս՝ Սենեգալ (այլ կիրառումներ)

| *République du Sénégal*Սենեգալի Հանրապետություն |
| --- |
|  |
|

|  |  |
| --- | --- |
|  **Դրոշ** |  **Զինանշան** |

 |
| **Նշանաբան՝** "Un Peuple, Un But, Une Foi"(Ֆրանսերեն) "Մեկ Ազք, Մեկ Նպատակ, Մեկ Հավատք" |
| **Ազգային օրհներգ՝Pincez Tous vos Koras, Frappez les Balafons* |
| Սենեգալի դիրքը  |
| **Մայրաքաղաք** | Դակար  14°40′N, 17°25′W |
| Պետական լեզուներ | Ֆրանսերեն |
| **Շրջանային լեզուներ** | Ուոլոֆերեն |
| Կառավարում | Կիսա-Նախագահական Հանրապետություն |
|  -  | Սենեգալի Նախագահ | Աբդուլայե Վահդ |
|  -  | Սենեգալի Վարչապետ | Cheikh Hadjibou Soumaré |
|  |
| Անկախություն |
|  | Ֆրանսիայից | Օգոստոսի 20 1960  |
|  -  | Ջրային (%) | 2.1 |
| Բնակչություն |
|  -  | 2005 նախահաշիվը | 11,658,000  (72-րդ) |
| **ՀՆԱ** (ԳՀ) | 2005 գնահատում |
|  -  | Ընդհանուր | $20.504 բիլիոն (109-րդ) |
|  -  | Մեկ շնչի հաշվով | $1,759 (149-րդ) |
| **ՄՆԶԻ** (2004) |  0.460 (ցած) (156-րդ) |
| Արժույթ | CFA ֆրանկ (XOF)  |
| Ժամային գոտի | UTC  |
| Ազգային դոմեն | .sn |
| Հեռախոսային կոդ | +221 |

**Սենեգալ** (ֆրանսերեն՝ République du Sénégal), պետություն Արևմտյան Աֆրիկայում։ Արևմտյան ափը ողողվում է Ատլանտյան օվկիանոսի ջրերով։ Հարթավայրային երկիր է, կան հանգած հրաբուխներ։

## Ընդհանուր տվյալներ

Ընդերքում կան ֆոսֆորիտների, երկաթի հանքաքարի, կերակրի աղի պաշարներ։ Կլիման մերձհասարակածային է։ Խոշոր գետերն են Սենեգալը, Գամբիան և Կազամանսը։ Տարածված են կիսաանապատներն ու սավաննաները, հարավային սահմանամերձ գոտում՝ հասարակածային մշտադալար անտառները։
Կենդանական աշխարհն աղքատ է. հանդիպում են այծքաղներ, կրծողներ, թռչուններ, սողուններ։ Ափամերձ ջրերը հարուստ են ձկներով։

## Պատմություն

Միջնադարում Սենեգալը լրիվ կամ մասամբ մտել է Գանա, Մալի, Սոնգհայի պետությունների կազմի մեջ, այնուհետև նրա տարածքում կազմավորվել են մի շարք պետություններ։ 15-րդ դարում Սենեգալի տարածք են թափանցել պորտուգալացիները, որոնք այստեղից արտահանել են փղոսկր և զբաղվել ստրկավաճառությամբ։ 17–19-րդ դարերի ընթացքում Սենեգալի տարածքը նվաճել է Ֆրանսիան։ Երկիրն անկախություն է ձեռք բերել միայն 1960 թվականին։
Սենեգալի բնակչությունը կազմում են ատլանտյան լեզվաընտանիքի (վոլոֆ, ֆուլբե, դիոլա) և մանդե լեզվով խոսող (բամբարա, մալինկե, սոնինկե) ժողովուրդները։
Խոշոր քաղաքներն են Դաքարը, Թիեսը, Կառլաքը։

## Տնտեսություն

Բնակչության հիմնական զբաղմունքը երկրագործությունն է. մշակում են գետնանուշ (մշակվող հողերի 50 %-ը), կորեկ, սորգո, եգիպտացորեն, բրինձ, շաքարի ճակնդեղ, ադամաթուզ, մանիոկ, բատատ, բամբակենի։
Համեմատաբար զարգացած են արդյունաբերության հանքարդյունահանող և վերամշակող ճյուղերը։ Կան կահույքի, պարարտանյութերի, տեքստիլ արդյունաբերության ձեռնարկություններ։

գյուղ Սենեգալում
## Աշխարհագրություն

### Վարչական բաժանում

Սենեգալի շրջանները
Սենեգալը վարչական առումով բաժանված է 14 շրջանների։

| Հայերեն | Ֆրանսերեն | Վարչկենտրոն | Տարածք, կմ² | Բնակչություն (2002) |
| --- | --- | --- | --- | --- |
| Դակար | *Dakar* | Դակար | 550 | 2 267 356 |
| Դիուրբել | *Diourbel* | Դիուրբել | 4 359 | 1 049 954 |
| Ֆատիկ | *Fatick* | Ֆատիկ | 7 935 | 613 000 |
| Քաֆրին | *Kaffrine* | Քաֆրին | 11 853 |  |
| Քաոլակ | *Kaolack* | Քաոլակ | 4 157 | 1 066 375 |
| Քեդուգու | *Kedougou* | Քեդուգու | 16 896 |  |
| Քոլդա | *Kolda* | Քոլդա | 13 718 | 847 243 |
| Լուգա | *Louga* | Լուգա | 29 188 | 677 533 |
| Մաթամ | *Matam* | Մաթամ | 25 083 | 423 041 |
| Սեն Լուի | *Saint-Louis* | Սեն Լուի | 19 044 | 688 767 |
| Սեդիու | *Sedhiou* | Սեդիու | 7 293 |  |
| Տամբակունդա | *Tambacounda* | Տամբակունդա | 42 706 | 605 695 |
| Տիյես | *Thiès* | Տիյես | 6 601 | 1 290 265 |
| Զիգինշոր | *Ziguinchor* | Զիգինշոր | 7 339 | 437 986 |

## Արտաքին հղումներ

* Պաշտոնական կայք Արխիվացված 2020-06-27 Wayback Machine
* Սենեգալը հոդվածը Curlie-ում (ըստ DMOZ-ի)
* Սենեգալը BBC-ի կողմից

## Աղբյուրներ

* Հայաստանի հանրագիտարան

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սենեգալ» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 288)։*  |